02/03/2018 | Administración LocalMunicipal
Bergondo
Secretaría
Modificación da composición da Mesa de Contratación Permanente relativa aos contratos de obras

ANUNCIO ASUNTO: Modificación da composición da mesa permanente de contratación para contratos de obras. Con data de 22/02/2018 o Pleno da Corporación, en sesión ordinaria, adoptou o seguinte acordo: “Con data 7 de xullo de 2015, o Pleno da Corporación procedeu a adoptar o acordo de constituír con carácter permanente a Mesa de contratación para asistir ao órgano de contratación na adxudicación dos contratos de obra por procedemento aberto, restrinxido e negociado con publicidade do artigo 177.1 do TR da Lei 30/2007, do 30 de outubro, de contratos do sector público (LCSP), en todos os expedientes de este tipo que se incoen no Concello de Bergondo, de conformidade co establecido no artigo 320 do citado TRLCSP. O próximo 9 de marzo de 2018 entrará en vigor a Lei 9/2017, do 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, que na súa Disposición Adicional Terceira punto 7 establece que “os membros electos que, no seu caso, formen parte da Mesa de contratación non poderá supoñer mais dun terzo do total de membros da mesma” e igualmente establece que so poderán formar parte da Mesa funcionarios interinos cando non existan funcionarios de carreira suficientemente cualificados e así quede acreditado no expediente. Considerando que no caso das Mesas de Contratación de Obras do Concello de Bergondo está plenamente xustificado a necesidade de incluír na mesma como vocal ao Arquitecto Municipal que ten a condición de funcionario interino, xa que de non incluírse so se contaría co Arquitecto Técnico (funcionario de carreira) o que imposibilitaría a celebración das mesas no caso de vacacións, baixas ou imposibilidade de acudir por parte do Arquitecto Técnico, polo que non se conta con persoal suficientemente cualificado entre os funcionarios de carreira. Igualmente resulta recomendable que a mesa de contratación conte cun número impar de membros a fin de evitar posibles situacións de empate. Tendo en conta polo tanto que a citada Disposición Adicional Terceira no punto 7 establece que: “A Mesa de contratación estará presidida por un membro da Corporación ou un funcionario da mesma, e formarán parte dela, como vogais, o secretario ou, no seu caso o titular do órgano que teña atribuída a función de asesoramento xurídico, e o Interventor, ou, no seu caso, o titular do órgano que teña atribuídas as funcións de control económico-orzamentario, así como aqueles outros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o número, en total sexa inferior a tres. Os membros electos que, no seu caso, formen parte da Mesa de contratación non poderán supoñer mais dun terzo do total de membros da mesma. Actuará como Secretario un funcionario da Corporación.” “En ningún caso poderán formar parte das Mesas de contratación nin emitir informes de valoración das ofertas, o persoal eventual. Poderá formar parte da Mesa persoal funcionario interino unicamente cando non existan funcionarios de carreira suficientemente cualificados e así se acredite no expediente.” Considerando que o artigo 326.1 da LCSP 2017 establece que “nos procedementos abertos, abertos simplificados, restrinxidos, de diálogo competitivo, de licitación con negociación e de asociación para a innovación, os órganos de contratación das Administracións Públicas estarán asistidos por unha mesa de contratación. Nos procedementos negociados en que non sexa necesario publicar anuncios de licitación, a constitución da mesa será potestativa para o órgano de contratación, salvo cando se fundamente na existencia dunha imperiosa urxencia prevista na letra b) 1.º do artigo 168, no que será obrigatoria a constitución da mesa. Nos procedementos aos que se refire o artigo 159.6 será igualmente potestativa a constitución da mesa.” Tendo en conta que a designación dos membros da Mesa de contratación poderá realizarse de xeito permanente ou de xeito específico para a adxudicación de cada contrato. A fin de adaptar a Mesa de contratación permanente de obras do Concello de Bergondo á nova normativa de contratación, proponse ao Pleno do Concello a adopción do seguintes acordo: Primeiro. –Disolver a Mesa de contratación para asistir ao órgano de contratación na adxudicación dos contratos de obras creada por acordo plenario do Concello de Bergondo de data 7 de xullo de 2015. Segundo. –Constituír con carácter permanente a Mesa de contratación para asistir ao órgano de contratación na adxudicación dos contratos de obra por procedemento aberto, aberto simplificado, restrinxido, de diálogo competitivo, de asociación para a innovación e de licitación con negociación. Así mesmo, a mesa asistirá ao órgano de contratación na adxudicación dos contratos de obra nos procedementos negociados nos que non sexa necesario publicar o anuncio de licitación. Terceiro. –Designar como integrantes da Mesa de contratación ás persoas que a continuación se relacionan: Presidenta: A alcaldesa, D.ª Fahd Essami Sobron, ou concelleiro/a no/a que delegue. Vogais: A secretaria xeral do Concello. A Interventora municipal. O arquitecto municipal. O arquitecto técnico municipal. Secretario/a: a funcionaria administrativa do concello, adscrita ao Servizo de contratación, que actuará con voz pero sen voto. O órgano de contratación poderá designar os asesores especializados que resulten necesarios, os cales actuarán con voz pero sen voto. Cuarto. –Para a adxudicación de contratos doutro tipo, nomearase unha mesa específica para cada un deles. Quinto. –O presente acordo producirá efectos para todas aquelas licitacións iniciadas a partir do 9 de marzo de 2018. Sexto. –Publicar a composición desta mesa permanente no Perfil do contratante do Concello de Bergondo e a fin de conseguir unha maior difusión e considerando o asunto de especial interese público publicar o presente acordo no Boletín Oficial da Provincia ao amparo do previsto no artigo 51.1 da Lei 39/2015, de 1 de outubro, do Procedemento Administrativo Común das Administracións Públicas.” O que se fai público para xeral coñecemento facendo constar que este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 124.1 da Lei 39/2015, do 1 de outubro, do Procedemento Administrativo Común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 124.2 e 24.1 da dita Lei 39/2015). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. En Bergondo a 23 de febreiro de 2018. A alcaldesa Alejandra Pérez Máquez